**Вәлиева Л.Ф., Вафина Г.Ш.**

**ТАТАР ТЕЛЕННӘН**

**ДӘҮЛӘТ ЙОМГАКЛАУ АТТЕСТАЦИЯСЕНӘ (ДЙА) ӘЗЕРЛӘНҮ ӨЧЕН КУЛЛАНМА**

**Арча, 2013**

**Эшне башкару өчен методик күрсәтмәләр**.

* Кулланма 6 варианттан, һәр вариант 3 бүлектән тора. Укучыга вариантларны һәм А, В, С өлешләрен дә сайлап алу мөмкинлеге бирелә.
* Кулланмада эшләү өчен, проект папкасын тулысы белән компьютерга урнаштырырга кирәк. Аннары BDI.ppsm файлын ачасың.
* Беренче бүлек А1-А10 биремнәрен үз эченә ала. Һәр биремгә берсе генә дөрес булган 4 вариант җавап тәкъдим ителә. Дөрес җавапның номерына курсор белән басыла.
* Икенче бүлек В1-В10 биремнәрен үз эченә ала. Бу өлештә биремнәрне мөстәкыйль рәвештә формалаштырырга кирәк. Җавап сүз яки сан белән белдерелә. Җавапларны махсус урынга язарга кирәк. Җаваплар өтер аша юл хәрефеннән языла. (ялгызлык исемнәр баш хәрефтән языла, мәсәлән: Хәсән). Саннар цифр белән языла, берничә цифр булса, арасына өтер куела. Мәсәлән: 11,12. Икенче бүлектә экранда “текстка кайтырга” төймәсе аша текстны кабат уку мөмкинлеге бирелә. Алга таба китү өчен “алга” төймәсен файдаланыгыз.
* Өченче бүлектә укучылар үз фикерләрен дәлилләп 100 сүздән дә ким булмаган сочинение язалар. Сочинение караламада языла һәм эшне укытучы тикшерә.
* Беренче һәм икенче бүлекләрдән соң экранда укучының эше бәяләнә: баллы чыга, билгесе куела, эшнең үтәлеше %ларда күрсәтелә. Шулай ук кайсы биремнәрнең хаталы үтәлүе дә экранда күрсәтелә.
* **Сезгә уңышлар телибез!**

**1 нче вариант**

**1 нче бүлек.**

**Тексны укыгыз һәм А1-А10, В1-В10, С1 биремнәрен үтәгез.**

(1)Менә көз җитте. (2)Укулар башланды.

(3)Ефәк шарфлы апа безнең мәктәптә рус теле укыта. (4)Аны бик яраталар.

(5)Аның ире очучы икән. (6)Менә хәзер ул ут эчендә фа­шистларны кырып йөри.(7)Ә Анна Сергеевна гомердә күз алдына китермәгән татар авылында балалар укыта.(8)Аңа бик еш хатлар килә. (9)Андый көннәрдә ул бик шат күре­нә. (10)Ә кайчакта уйчанланып китә. (11)Кич, эштән бушаган арада, улы белән урамда йөри, чишмә буйларына төшә.

(12)Әллә күршедә генә торганга, әллә улы минем сеңлем белән дуслашканга, Анна Сергеевна мине дә яратты. (13)Мәк­тәптә очраганда, ул минем белән сөйләшергә тырыша. (14)Мин тартынам, рәтләп русча да белмим бит. (15)Җитмәсә тагын тотлыгам.

(16)Беркөнне ул мәктәптән минем белән бергә кайтты, юл­да кызык нәрсәләр турында сөйләде. (17)Мин шуны аңладым: әгәр тырышсам, мин тотлыгуымны бетерә алам икән.

(18)Шул сөйләшүдән соң, ул көн саен мине үзләренә ча­кыра, бер үк сүзләрне кабатлата башлады.(19)Язга таба ми­нем сөйләшүемдәге җиңеллекне мин үзем генә түгел, якыннарым да сизә башлады.

(20)Уку елы тәмамланды. (21)Берничә көн узгач, авылга авыр хәбәр килде: Петяның әтисе һава сугышыннан соң кире кайтмаган. (22)Бу хәбәрдән соң апа бер атна авырып ятты, төсе качты. (23)Ә беркөнне минем укытучы апам кинәт юк­ка чыкты. (24)Аның кая киткәнен беркем дә белми калды.

(25)Күп еллар үтте. (26)Анна Сергеевна укыткан балалар, үсеп, күптән инде төрле өлкәләрдә илебезгә хезмәт итәләр. (27)Лә­кин күңел түренә кереп урнашкан укытучыны беребез дә онытмады.

(Г.Бакиров)

**Укылган текст нигезендә А1-А10 биремнәрен үтәгез. А1-А10 биремнәренең һәрберсендә берсе генә дөрес булган 4 җавап варианты бирелгән. Сайлап алынган җавапларның номерларын түгәрәк эченә алыгыз.**

А1. Язучы кемне ефәк шарфлы дип атый?

1. әнисен
2. укытучысын
3. апасын
4. сеңлесен

А2. Төсе качты сүзтезмәсенең (22 нче җөмлә) текстта нинди мәгънәдә кулланылуын билгеләгез.

1. курыкты
2. авырды
3. кычкырды
4. читенсенде

А3. Авазлар һәм хәрефләр саны туры килмәгән сүзне билгеләгез.

1. көз
2. укытучы
3. балалар
4. юлда

А4. Нечкә әйтелешле сүзне табыгыз.

1. укулар
2. мәктәптә
3. авыл
4. атна

А5. Орфографик хаталы сүзне табыгыз.

1. Анна Сергеевна
2. уйчаннанып
3. тәмамланды
4. күңел

А6. Ясалма сүзне табыгыз.

1. еллар
2. төсе
3. авылга
4. шарфлы

А7. Менә көз җитте җөмләсенең дөрес тәрҗемәсен табыгыз.

1. Осень, ты пришла?
2. Осень идёт.
3. Вот осень пришла.
4. Золотая осень пришла.

А8. Мәк­тәптә очраганда, ул минем белән сөйләшергә тырыша җөмләсендәге мәктәптә сүзе нинди килештә килгән?

1. баш килештә
2. юнәлеш килештә
3. урын-вакыт килештә
4. төшем килештә

А9. Калын хәреф белән бирелгән фигыльнең төрен билгеләгез. Берничә көн узгач, авылга авыр хәбәр килде: Петяның әтисе һава сугышыннан соң кире кайтмаган.

1. хәл фигыль
2. сыйфат фигыль

 3) исем фигыль

 4) хикәя фигыль

А10. Калын хәреф белән бирелгән сүз нинди сүз төркеме? Аның кая киткәнен беркем дә белми калды.

1. сыйфат
2. алмашлык
3. исем
4. рәвеш

**2 нче бүлек**

**В1-В10 биремнәрен укылган текст нигезендә үтәгез. Җавапларны сүз яки цифрлар белән языгыз.**

В1.Тексттан ялгызлык исеме кулланылган җөмләләрнең саннарын арта бару тәртибендә языгыз.

 Җавап: \_\_\_\_\_\_\_\_\_\_\_\_\_\_

В2.19-24 нче җөмләләрдән ясалма исемнәрне язып алыгыз.

 Җавап: \_\_\_\_\_\_\_\_\_\_\_\_\_\_

В3. 7-9 нчы җөмләләрдән урын-вакыт килешендәге исемнәрне арта бару тәртибендә языгыз.

 Җавап: \_\_\_\_\_\_\_\_\_\_\_\_\_\_

В4.Тексттан рус алынмалары кергән җөмләләрне арта бару тәртибендә языгыз.

 Җавап: \_\_\_\_\_\_\_\_\_\_\_\_\_\_

 В5. 20-27 нче җөмләләрдән юклык формасында килгән фигыльләрне арта бару тәртибендә языгыз.

 Җавап: \_\_\_\_\_\_\_\_\_\_\_\_\_\_

 В6. 24 нче җөмләдән баш кисәкләрне табып языгыз.

 Җавап: \_\_\_\_\_\_\_\_\_\_\_\_\_\_

 В7. 11-13 нче җөмләләр арасында тиңдәш кисәкләр булган җөмләләрнең номерын языгыз.

 Җавап: \_\_\_\_\_\_\_\_\_\_\_\_\_\_

 В8. 3 нче җөмләдәге мәктәптә сүзе кайсы җөмлә кисәге булып килә. Җавапны сүз белән язарга.

 Җавап: \_\_\_\_\_\_\_\_\_\_\_\_\_\_

 В9. 11 нче җөмләнең төрен билгеләгез.

 Җавап: \_\_\_\_\_\_\_\_\_\_\_\_\_\_

 В10. 20-23 нче җөмләдән кушма сүзне табып языгыз.

 Җавап: \_\_\_\_\_\_\_\_\_\_\_\_\_\_

 **3 нче бүлек.**

**Укылган тексттан файдаланып, С1 биремен эшләгез.**

С.“Лә­кин күңел түренә кереп урнашкан укытучыны беребез дә онытмады..” Текст ахырында китерелгән бу җөмләнең мәгънәсен аңлатып, сочинение языгыз.

 Укылган текстан фикерләрегезне раслый торган 2 дәлил китерегез. Мисалларны китергәндә, кирәкле җөмләләрне языгыз яки аларның номерларын күрсәтегез.

 Сочинение күләме 100 сүздән ким булмаска тиеш.Сочинениене пөхтә һәм аңлаешлы итеп языгыз.

**2 нче вариант**

**1 нче бүлек.**

**Тексны укыгыз һәм А1-А10, В1-В10, С1 биремнәрен үтәгез.**

 (1) Зәй буендагы ялгыз шомырт төбенә палаткабызны корып, җәен бик күңелле ял иткән идек без. (2) Мин кармак салып утырам, улым чикерткәләр куа, зәңгәр-кызыл тубын чөеп уйный, кошлар белән нидер сөйләшә, арыгач, шомыртның күләгәсенә ятып йоклый.

(3) Шул көннәрдән бирле шомырт якын дустыбызга әйләнде, һәм без улым белән һәр яз шомыртыбызның хәлен белергә бара торган булдык.

(4) Шомырт безне бик куанып каршылый, нәни яфраклы ботакларын селкетеп, безне сәламли.

(5) Быел шомыртыбызның яфрак ярган шатлыгын уртаклашырга бара алмадык. (6) Шунлыктан аның мул чәчәкле хуш исле бәйрәменә вакытында барып җитәргә ашыктык.

(7) Шатлыгын уртаклашырга дип килсәк тә, шомыртның бик моңаеп утырганын күрдек без. (8) Дустыбызның бәйрәменә соңга калдыкмы? (9) Әнә бит, инде чәчәк таҗларын коеп бетерә язган ул.

(10) Килеп җитүгә, дустыбыз каршында башларыбызны иеп, сүзсез калдык. (11) Юк, чәчәкләрен коймаган шомырт, аны талаганнар. (12) Ботагы белән сындырып алып, кул җитәрдәй бөтен чәчәкләрен урлап киткәннәр. (13) Урлар чәчәк калмагач, кайсыдыр тагын да өскәрәк үрмәләгән һәм шомыртның бер ботагын сындырып ук төшергән. (14) Ул каерылган ботак җиргә үк салынып төшкән, яфраклары йөзләрен җыерганнар. (15) Тал-тирәк арасында ниндидер кошлар моңсу гына сайрый, бөтен Зәй буе моңсуланып калган иде. (16) Акрын гына шомыртыбыз янына атладык.

(17) - Шомырт... елый, - диде улым, агачның һәр ботагында
җемелдәгән тамчыларга карап, үзенең дә күзләреннән чыккан күз
яшьләрен сөрткәләп алды.

(18) Әйе, елый иде шомырт...(Р.Төхфәтуллин)

**Укылган текст нигезендә А1-А10 биремнәрен үтәгез. А1-А10 биремнәренең һәрберсендә берсе генә дөрес булган 4 җавап варианты бирелгән. Сайлап алынган җавапларның номерларын түгәрәк эченә алыгыз.**

А1. Калын әйтелешле сүзне табыгыз.

1. шомырт
2. чәчәк
3. төбенә
4. җәен

А2. Авазлар һәм хәрефләр саны туры килмәгән сүзне билгеләгез.

1. улым
2. ботагы
3. дустыбыз
4. ялгыз

 А3. Орфографик хаталы сүзне табыгыз.

1. яфыраклары
2. йөзләрен
3. иеп
4. моңаеп

 А4. Ясалма сүзне табыгыз.

1. шомыртыбызның
2. күзләреннән
3. яфраклары
4. күңелле

А5. Урын-вакыт килеше кушымчасы булган сүзле җөмләне табыгыз.

 1) Шомырт безне бик куанып каршылый, нәни яфраклы

 ботакларын селкетеп, безне сәламли.

 2) Быел шомыртыбызның яфрак ярган шатлыгын уртаклашырга

 бара алмадык.

 3) Әйе, елый иде шомырт...

 4) Шунлыктан аның мул чәчәкле хуш исле бәйрәменә вакытында

 барып җитәргә ашыктык.

 А6. Парлы сүзне табыгыз.

1. тал-тирәк
2. күңелле ял
3. Зәй буе
4. елый иде

 А7.Сорау җөмләне табыгыз.

1. 8
2. 5
3. 3
4. 10

 А8. Калын хәреф белән бирелгән фигыльнең төрен билгеләгез. Шатлыгын **уртаклашырга** дип килсәк тә, шомыртның бик моңаеп утырганын күрдек без.

 1) хәл фигыль

 2) сыйфат фигыль

 3) исем фигыль

 4) инфинитив

 А9. Алынма сүзне табыгыз.

1. палаткабызны
2. ботак
3. күләгәсенә
4. шомырт

 А10. Калын хәреф белән бирелгән сүз нинди сүз төркеме? Ботагы белән сындырып алып, кул җитәрдәй бөтен **чәчәкләрен** урлап киткәннәр.

 1)сан

 2)алмашлык

 3)исем

 4)рәвеш

**2 нче бүлек**

 **В1-В10 биремнәрен укылган текст нигезендә үтәгез. Җавапларны сүз яки цифрлар белән языгыз.**

В1. 3 нче җөмләдәге якын сүзенең антонимын уйлап языгыз.

 Җавап: \_\_\_\_\_\_\_\_\_\_\_\_\_\_

В2. 1-3 нче җөмләләрдән уртаклык юнәлешендә килгән фигыльне язып алыгыз.

 Җавап: \_\_\_\_\_\_\_\_\_\_\_\_\_\_

В3. 18 нче җөмләдән баш кисәкләрне табып языгыз.

 Җавап: \_\_\_\_\_\_\_\_\_\_\_\_\_\_

В4. 5-14 нче җөмләләрдән юклыкта килгән фигыльләрне арта бару тәртибендә языгыз.

 Җавап: \_\_\_\_\_\_\_\_\_\_\_\_\_\_

В5. 11-13 нче җөмләләр арасыннан тиңдәш кисәкле җөмләнең номерын языгыз.

 Җавап: \_\_\_\_\_\_\_\_\_\_\_\_\_\_

В6. 16 нчы җөмләдәге акрын сүзе кайсы җөмлә кисәге булып килә.Җавапны сүз белән язарга.

 Җавап: \_\_\_\_\_\_\_\_\_\_\_\_\_\_

В7. 17-18 нче җөмләләрдән тезмә сүзне табып языгыз.

 Җавап: \_\_\_\_\_\_\_\_\_\_\_\_\_\_

В8. 14 нче җөмләнең төрен билгеләгез.

 Җавап: \_\_\_\_\_\_\_\_\_\_\_\_\_\_

В9. 1-5 нче җөмләләрдән хәл фигыльләр кулланылганнарын арта бару тәртибендә языгыз.

Җавап: \_\_\_\_\_\_\_\_\_\_\_\_\_\_

В10. 10-15 нче җөмләләрдән ялгызлык исем булган җөмләнең санын күрсәтегез.

 Җавап: \_\_\_\_\_\_\_\_\_\_\_\_\_\_

 **3 нче бүлек.**

**Укылган текстан файдаланып, С1 биремен эшләгез.**

**С1.** “ - Шомырт... елый, - диде улым, агачның һәр ботагында
җемелдәгән тамчыларга карап, үзенең дә күзләреннән чыккан күз
яшьләрен сөрткәләп алды. Әйе, елый иде шомырт...” Текст ахырында китерелгән бу сүзләрнең мәгънәсен аңлатып, сочинение языгыз.

 Укылган текстан фикерләрегезне раслый торган 2 дәлил китерегез. Мисалларны китергәндә, кирәкле җөмләләрне языгыз яки аларның номерларын күрсәтегез.

 Сочинение күләме 100 сүздән ким булмаска тиеш.Сочинениене пөхтә һәм аңлаешлы итеп языгыз.

**3 нче вариант**

**1 нче бүлек.**

**Тексны укыгыз һәм А1-А10, В1-В10, С1 биремнәрен үтәгез.**

 (1)Көзнең пычрак, ямьсез көннәреннән берсе иде. (2)Карт имәннәр, шәрәләнгән гәүдәләрен сыкратып, авыр ыңгырашалар. (3)Имәннәрнең күз яшедәй берән-сәрән сары яфраклары очкалый.

(4)Без әни белән урманга корыган ботаклар җыярга килдек.(5)Басу капкасыннан чыккач, кызыл яр кыры­енда авыру кешедәй саламга төренеп утырган иске өебезне җылыту өчен, без көн саен шулай җилкә бе­лән утын ташыйбыз. (6)Кышын да шулай, көзен дә.

(7)Әнинең кулында озын ыргак. (8)Ул аны корыган бо­такка эләктерә дә, без аңа икәүләп асылынабыз.(9) Ботак шартлап сынгач, башка төшмәсен дип, читкә тайпы­лабыз.

(10)Шулай маташа торгач, көн дә кичекте. (11)Урманга кичке караңгы сирпелә башлады. (12)Ә безнең кайтасы җир ярыйсы ук ерак.

(13)Мин үзем күтәрәсе бәйләмне киндерә белән бәйлә­дем дә әнигә булыштым. (14)Ул үзенә иң авыр ботаклар­ны җыйган. (15)Шуның өстенә тагын миннән калган чы­бык-чабыкны да үз бәйләменә сыйдырмакчы булып азаплана.

* (16)Җитәр инде, әни, бик авыр була,— дигәч, күтә­релеп карады. 17)Шул сүзне әйткәнгә күңеле булгандыр, күрәсең, елмаерга итте.
* (17)Нишлим соң, улым! (18)Инде бер килгәч, күбрәк кайтсын дим. (19)Көннең-көн саен утын ташып син дә бик йөдәдең, әллә берәр көн килми калырбызмы диюем иде,— диде.

(20)Аның бәйләменнән бер-ике ботакны үземә алырга сузылгач, ул аларны бирмәде.

— (21)Инде мин чирлисен чирләгән, улым, мине кай­гыртма. (22)Син дөнья көтәсе кеше, гарип булып калма... сеңелләрең дә синең өстә...— (23)Әни сүзен әйтеп бетермәстән кинәт туктады, аркамнан сыйпап:

 — Синең буыннарың ныгымаган әле, шуңар гына әйтәм,— дип төзәтеп куйды.

 (Г.Бәширов)

**Укылган текст нигезендә А1-А10 биремнәрен үтәгез. А1-А10 биремнәренең һәрберсендә берсе генә дөрес булган 4 җавап варианты бирелгән. Сайлап алынган җавапларның номерларын түгәрәк эченә алыгыз.**

А1.Саңгырау тартыклардан гына торган сүзне билгеләгез.

1. килгәч
2. утын
3. мине
4. кичке

А2. Нечкә сузыклардан гына торган сүзне табыгыз.

1. әни
2. улым
3. карт
4. ботак

А3. Авазлар һәм хәрефләр саны туры килмәгән сүзне билгеләгез.

1. бо­такка
2. буыннарың
3. дөнья
4. яшедәй

А4. Орфографик хаталы сүзне табыгыз.

1. пычырак
2. ямьсез
3. бәйләменнән
4. күбрәк

А5. Парлы сүзне табыгыз.

1. чы­бык-чабыкны
2. көн
3. иске өебез
4. утын

А6. Имәннәрнең күз яшедәй берән-сәрән сары яфраклары очкалый

җөмләсендә кайсы сүз күчерелмә мәгънәдә бирелгән.

1. имәннәрнең
2. күз яшедәй
3. очкалый
4. берән-сәрән

 А7. Калын хәреф белән бирелгән фигыльнең төрен билгеләгез. Мин үзем күтәрәсе бәйләмне киндерә белән бәйлә­дем дә әнигә булыштым.

1) хәл фигыль

2) сыйфат фигыль

 3) исем фигыль

 4) хикәя фигыль

 А8. Иялек килеше кушымчасы булган сүзле җөмләне табыгыз

1. Көзнең пычрак, ямьсез көннәреннән берсе иде.

 2) Ботак шартлап сынгач, башка төшмәсен дип, читкә тайпы­лабыз.

3) Шулай маташа торгач, көн дә кичекте.

 4) Аның бәйләменнән бер-ике ботакны үземә алырга сузылгач, ул

 аларны бирмәде.

А9. Бер-ике санының төркемчәсен билгеләгез.

1. төп сан
2. чама саны
3. җыю саны
4. бүлем саны

 А10. Калын хәреф белән бирелгән сүз нинди сүз төркеме? Ул үзенә иң авыр ботаклар­ны җыйган.

1. сан
2. рәвеш
3. исем
4. алмашлык

 **2 нче бүлек**

 **В1-В10 биремнәрен укылган текст нигезендә үтәгез. Җавапларны сүз яки цифрлар белән языгыз.**

В1.1-6 нчы җөмләләрдән ясалма рәвешләрне арта бару тәртибендә язып алыгыз

 Җавап: \_\_\_\_\_\_\_\_\_\_\_\_\_\_

 В2. 8 нче җөмләнең төрен билгеләгез.

 Җавап: \_\_\_\_\_\_\_\_\_\_\_\_\_\_

В3. 1 нче абзацтан аерымланган хәл булган җөмләнең санын языгыз.

 Җавап: \_\_\_\_\_\_\_\_\_\_\_\_\_\_

В4. 3 нче абзацтан гади җөмләнең номерын языгыз.

 Җавап: \_\_\_\_\_\_\_\_\_\_\_\_\_\_

В5. 17-23 нче җөмләләрдән чагыштыру дәрәҗәсендәге рәвешне табып языгыз.

 Җавап: \_\_\_\_\_\_\_\_\_\_\_\_\_\_

 В6. 11 нче җөмләдән баш кисәкләрне табып языгыз.

 Җавап: \_\_\_\_\_\_\_\_\_\_\_\_\_\_

В7. Тойгылы җөмләне табып, номерын языгыз.

 Җавап: \_\_\_\_\_\_\_\_\_\_\_\_\_\_

В8. Эндәш сүз булган җөмләләрнең номерын арта бару тәртибендә языгыз. күрсәтегез.

 Җавап: \_\_\_\_\_\_\_\_\_\_\_\_\_\_

В9.4-6 нчы җөмләләрдән вакыт рәвешләрен язып алыгыз.

 Җавап: \_\_\_\_\_\_\_\_\_\_\_\_\_\_

 В10. 20 нче җөмләдәге аларны сүзе кайсы җөмлә кисәге булып килә. Җавапны сүз белән язырга.

 Җавап: \_\_\_\_\_\_\_\_\_\_\_\_\_\_

**3 нче бүлек.**

**Укылган текстан файдаланып, С1 биремен эшләгез.**

**С1.** “Мин үзем күтәрәсе бәйләмне киндерә белән бәйлә­дем дә әнигә булыштым. Ул үзенә иң авыр ботаклар­ны җыйган. Шуның өстенә тагын миннән калган чы­бык-чабыкны да үз бәйләменә сыйдырмакчы булып азаплана...” җөмләсенең мәгънәсен аңлатып, сочинение языгыз

 Укылган текстан фикерләрегезне раслый торган 2 дәлил китерегез. Мисалларны китергәндә, кирәкле җөмләләрне языгыз яки аларның номерларын күрсәтегез.

 Сочинение күләме 100 сүздән ким булмаска тиеш.Сочинениене пөхтә һәм аңлаешлы итеп языгыз.

**4 нче вариант**

**1 нче бүлек.**

**Тексны укыгыз һәм А1-А10, В1-В10, С1 биремнәрен үтәгез.**

 (1)Урман буенда озак йөрде Ахияр.(2) Урманның иң матур чагы бу. (3)Көзнең үз законы, үз таләбе бар. (4) Никадәр генә кояшлы, җылы булмасын, усак инде сап-сары. (5)Якты, сары сихри урман буеннан барганда кинәт кенә кызыл төлке булып бер ялкын бәрә.(6) Анысы – миләш. (7)Табигать аны усаклар сарылыгының шигъриятен күрсәтер өчен алар белән бер үк вакытта кызарткан. (8)Чыршыларның яшеллеге җәй көне беленми, ә менә сентябрь аенда аларның буявы тагы да яктырып китә. (9) Көрән-сары төскә кергән өрәңге яфраклары инде аяк астына түшәлә башлаганнар.

(10) Менә күп тә үтмәс, табигать алар өстенә мул гына яңгыр бирер дә, бер төнне суытып, җир өстен каты кабыклы яфрак юрган белән төреп алыр, шул юрган агач орлыкларын, үлән тамырларын кышкы зәһәр салкыннардан саклар.(11) Күк йөзеннән пәрәвез оча, биек-биек зәңгәр күктән аксыл ефәк җепләр бара.(12) Бәрәңге басуы саргылт кояш нурына коена, анда-санда сыек зәңгәр төтен үрмәли, янган коры билчән исе борынны кытыклый. (13) Олы кеше, олы ир булсаң да, әллә нигә генә елыйсы килә.(14) Сары-кызыл-яшел урманның җәй белән саубуллашуымы, күк йөзендәге ефәк җепләр очуымы, әллә коры билчән сабагыннан чыккан төтеннең күзне кытыклавымы – елыйсы килә, әйбәт итеп, кешеләргә, җиргә игелек китерерлек итеп елыйсы килә...

 (М.Мәһдиев)

**Укылган текст нигезендә А1-А10 биремнәрен үтәгез. А1-А10 биремнәренең һәрберсендә берсе генә дөрес булган 4 җавап варианты бирелгән. Сайлап алынган җавапларның номерларын түгәрәк эченә алыгыз.**

А1.Язучы нәрсәне төлке белән чагыштыра?

1. миләшне
2. өрәңгене
3. урманны
4. яфракны

А2.Аяк астына түшәлә сүзтезмәсенең (9 нчы җөмлә) текстта нинди мәгънәдә кулланылуын билгеләгез.

1. үсә башлый
2. коела
3. ята
4. сибелә

А3.Авазлар һәм хәрефләр саны туры килмәгән сүзне билгеләгез.

1. билчән
2. ефәк
3. төлке
4. миләш

А4.Орфографик хаталы сүзне табыгыз.

1. тәләбе
2. табигать
3. көрән
4. буявы

А5. Табигать сүзендә ь хәрефе ни өчен язылган?

1. иҗекне нечкәртү өчен
2. тартыкны нечкәртү өчен
3. аеру билгесен белдерү өчен
4. сүздә нечкәлек кирәкми

А6. Парлы сүзне табыгыз.

1. көрән-сары
2. җепләр
3. саубуллашу
4. усаклар

А7. Иялек килеше кушымчалы сүзе булган җөмләне табыгыз.

1. Урманның иң матур чагы бу.
2. Күк йөзеннән пәрәвез оча, биек-биек зәңгәр күктән аксыл ефәк җепләр бара.
3. Урман буенда озак йөрде Ахияр.
4. Никадәр генә кояшлы, җылы булмасын, усак инде сап-сары.

А8. Калын хәреф белән бирелгән сыйфатның дәрәҗәсен билгеләгез. Никадәр генә кояшлы, җылы булмасын, усак инде **сап-сары**.

1. кимлек
2. артыклык
3. чагыштыру
4. гади

А9. Калын хәреф белән бирелгән фигыльнең төрен билгеләгез. Күк йөзеннән пәрәвез **оча**, биек-биек зәңгәр күктән аксыл ефәк җепләр бара.

1. хәл фигыль
2. сыйфат фигыль

 3) исем фигыль

 4) хикәя фигыль

А10.Калын хәреф белән бирелгән сүз нинди сүз төркеме? Көзнең **үз** законы, үз таләбе бар.

1. сан
2. алмашлык
3. исем
4. рәвеш

**2 нче бүлек**

 **В1-В10 биремнәрен укылган текст нигезендә үтәгез. Җавапларны сүз яки цифрлар белән языгыз.**

В1. 2-7 нче җөмләләрдән артыклык дәрәҗәсендәге сыйфатларны арта бару тәртибендә языгыз.

 Җавап: \_\_\_\_\_\_\_\_\_\_\_\_\_\_

В2. 10 нчы җөмләдәге каты сүзенә антоним уйлап языгыз.

 Җавап: \_\_\_\_\_\_\_\_\_\_\_\_\_\_

В3. 1 нче җөмләдән баш кисәкләрне табып языгыз.

 Җавап: \_\_\_\_\_\_\_\_\_\_\_\_\_\_

В4. 2-5 җөмләләр арасында тиңдәш кисәкләр булган җөмләләрнең номерын арта бару тәртибендә языгыз.

 Җавап: \_\_\_\_\_\_\_\_\_\_\_\_\_\_

В5. 6-8 җөмләләр арасыннан теркәгечле тезмә кушма җөмләнең номерын языгыз.

 Җавап: \_\_\_\_\_\_\_\_\_\_\_\_\_\_

В6. 12 нче җөмләдәге коры сүзе кайсы җөмлә кисәге булып килә. Җавапны сүз белән язарга.

 Җавап: \_\_\_\_\_\_\_\_\_\_\_\_\_\_

В7.12-14 нче җөмләдән кушма сүзне табып языгыз.

 Җавап: \_\_\_\_\_\_\_\_\_\_\_\_\_\_

В8. 9 нчы җөмләнең төрен билгеләгез.

 Җавап: \_\_\_\_\_\_\_\_\_\_\_\_\_\_

В9. 6-9 нчы җөмләләрдән парлы сүз булган җөмлә санын күрсәтегез.

 Җавап: \_\_\_\_\_\_\_\_\_\_\_\_\_\_

В10. Ялгызлык исем булган җөмләнең номерын күрсәтегез.

 Җавап: \_\_\_\_\_\_\_\_\_\_\_\_\_\_

 **3 нче бүлек.**

**Укылган текстан файдаланып, С1 биремен эшләгез.**

**С1.** “Сары-кызыл-яшел урманның җәй белән саубуллашуымы, күк йөзендәге ефәк җепләр очуымы, әллә коры билчән сабагыннан чыккан төтеннең күзне кытыклавымы – елыйсы килә, әйбәт итеп, кешеләргә, җиргә игелек китерерлек итеп елыйсы килә...” Текст ахырында китерелгән бу сүзләрнең мәгънәсен аңлатып, сочинение языгыз.

 Укылган текстан фикерләрегезне раслый торган 2 дәлил китерегез. Мисалларны китергәндә, кирәкле җөмләләрне языгыз яки аларның номерларын күрсәтегез.

 Сочинение күләме 100 сүздән ким булмаска тиеш.Сочинениене пөхтә һәм аңлаешлы итеп языгыз.

**5 нче вариант**

**1 нче бүлек.**

**Тексны укыгыз һәм А1-А10, В1-В10, С1 биремнәрен үтәгез.**

 (1) Юллар аерылды, тик моңа карап безнең арадагы дуслык һич кенә дә сүрелмәде. (2) Мин һәр атнаның җомга көнендә шәһәр яны поездына утырам да үзебезнең бистәгә кайтам, шимбә һәм якшәмбе көннәрендә өйдә булам. (3) Нурул мине һәрвакыт көтеп, капка төбендә каршы ала. (4)Аннары безгә кереп утырабыз да, Нурулга уку хәлләрен сөйлим, аның эшен сорашам, ә кичләрен бергәләп йөрергә чыгабыз.(5) Бистә уртасындагы Мәдәният йортына яшьләр уеннарына, дискотекаларга барабыз. (6) Мин инде, дөресен генә әйткәндә, азрак кызларга да күз сала, сүз кушкалый башладым.(7) Үзегез беләсез, бу уңайдан егетләр арасында төрле хәлләр була...(8) Тагын да дөресен әйткәндә, нәкъ менә шушы уңайдан мин әле дә булса дустыма сыенам.(9) Нурул ул хәзер озын буйлы, спортчылар шикелле сыгылмалы гәүдәле, таза беләкле егет булып җитеште.(10) Болай күрер күзгә үзе сабыр, басынкы гына шикелле.(11) Әмма аның шул сабырлыгында, басынкылыгында ниндидер эчке ныклык, көч сизелә. (12) Теләсә кайсы хулиганны, нахалны урынына утырта алырлык ныклык һәм көч.(13) Барча егетләр моны бик яхшы сизәләр һәм минем дустыма ихтирам белән карыйлар. (14)Шул ук вакытта ул теләсә кайсы кызның күзе төшәрлек егет тә.

 (Р.Фәизов)

 **Укылган текст нигезендә А1-А10 биремнәрен үтәгез.А1-А10 биремнәренең һәрберсендә берсе генә дөрес булган 4 җавап варианты бирелгән. Сайлап алынган җавапларның номерларын түгәрәк эченә алыгыз.**

А1.Калын сузыклы сүзне табыгыз.

1. дуслык
2. күзгә
3. хәлләр
4. өйдә

А2.Авазлар һәм хәрефләр саны туры килмәгән сүзне билгеләгез.

1. шимбә
2. якшәмбе
3. кыз
4. Нурул

А3. Орфографик хаталы сүзне табыгыз.

1. игътирам
2. яхшы
3. йортына
4. юллар

А4. Саңгырау тартыклардан гына торган сүзне табыгыз.

1. җомга
2. күз
3. бистә
4. тик

 А5. Искергән сүзне табыгыз.

1. бистә
2. шимбә
3. җомга
4. якшәмбе

А6. Ясалма сүзне табыгыз.

1. юллар
2. дуслык
3. сабыр
4. дустыма

А7. Калын хәреф белән бирелгән фигыльнең төрен билгеләгез. Нурул мине һәрвакыт **көтеп**, капка төбендә каршы ала.

1) хәл фигыль

2) сыйфат фигыль

 3) исем фигыль

 4) хикәя фигыль

А8. Калын хәреф белән бирелгән сүз нинди сүз төркеме? Болай күрер күзгә үзе **сабыр**, басынкы гына шикелле.

 1) сан

 2) алмашлык

 3) исем

 4) сыйфат

А9. Төшем килеше кушымчасы булган сүзле җөмләне табыгыз

1) Нурул ул хәзер озын буйлы, спортчылар шикелле сыгылмалы гәүдәле, таза беләкле егет булып җитеште.

2) Болай күрер күзгә үзе сабыр, басынкы гына шикелле.

3) Әмма аның шул сабырлыгында, басынкылыгында ниндидер эчке ныклык, көч сизелә.

4) Теләсә кайсы хулиганны, нахалны урынына утырта алырлык ныклык һәм көч.

А10. Алынма сүзне табыгыз.

1. шәһәр
2. поезд
3. күз
4. көч

**2 нче бүлек**

 **В1-В10 биремнәрен укылган текст нигезендә үтәгез. Җавапларны сүз яки цифрлар белән языгыз.**

В1. 3-5 нче җөмләләрдән тиңдәш хәбәр кергән җөмләнең номерын күрсәтегез. Җавап: \_\_\_\_\_\_\_\_\_\_\_\_\_\_

В2. 10-13 нче җөмләләрдән күрсәтү алмашлыкларын язып алыгыз. Җавап: \_\_\_\_\_\_\_\_\_\_\_\_\_\_

В3. 11 нче җөмләдән баш кисәкләрне табып языгыз.

 Җавап: \_\_\_\_\_\_\_\_\_\_\_\_\_\_

В4. 1-4 җөмләләр арасында тиңдәш кисәкләр булган җөмләләрнең номерын арта бару тәртибендә языгыз.

 Җавап: \_\_\_\_\_\_\_\_\_\_\_\_\_\_

В5. 1-3 нче җөмләләр арасыннан теркәгечле тезмә кушма җөмләнең номерын языгыз.

 Җавап: \_\_\_\_\_\_\_\_\_\_\_\_\_\_

В6. 12 нче җөмләдәге хулиганны сүзе кайсы җөмлә кисәге булып килә.Җавапны сүз белән язырга.

 Җавап: \_\_\_\_\_\_\_\_\_\_\_\_\_\_

В7.8-10 нчы җөмләләрдән ялгызлык исемне табып языгыз.

 Җавап: \_\_\_\_\_\_\_\_\_\_\_\_\_\_

В8.2 нче җөмләнең төрен билгеләгез.

 Җавап: \_\_\_\_\_\_\_\_\_\_\_\_\_\_

В9.14 нче җөмләдән сорау алмашлыгын табып языгыз.

 Җавап: \_\_\_\_\_\_\_\_\_\_\_\_\_\_

В10. 2 нче җөмләдәге урын-вакыт килешендәге исемнәрне языгыз.

 Җавап: \_\_\_\_\_\_\_\_\_\_\_\_\_\_

 **3 нче бүлек.**

**Укылган текстан файдаланып, С1 биремен эшләгез.**

**С1.** “Юллар аерылды, тик моңа карап безнең арадагы дуслык һич кенә дә сүрелмәде...”җөмләсенең мәгънәсен аңлатып, сочинение языгыз.

 Укылган текстан фикерләрегезне раслый торган 2 дәлил китерегез. Мисалларны китергәндә, кирәкле җөмләләрне языгыз яки аларның номерларын күрсәтегез.

 Сочинение күләме 100 сүздән ким булмаска тиеш.Сочинениене пөхтә һәм аңлаешлы итеп языгыз.

 **6 нчы вариант**

**1 нче бүлек.**

**Тексны укыгыз һәм А1-А10, В1-В10, С1 биремнәрен үтәгез.**

 (1)Җәй көне Хәсән болында, атлар янында. (2)Чакы­рып алмасаң, ул ашарга да кайтмый.

 (3)Артышлы тау буенда йомшак мүк үләне үсә.(4) Үлән өстеннән мүкәләп барсаң, күзне камаштырып, җир җиләге килеп чыга.(5) Кып-кызыл. (6) Дегет үләне бик кызык: сабагы озын, торна боты кебек.(7) Чәчәге ясмык кадәр генә. (8)Үзе шундый матур, үзе шундый шәмәхә, юк, шәмәхә дә түгел, кызыл.

 (9)Артыш арасында йөри торгач, Хәсән, әтисе ке­бек, кулларын баш астына куеп, йомшак мүк үләне өстенә сузылып ята.(10) Бераздан колак янында гына мылтыктан аткандай шартлау яңгырый. (11)Хәсән, сискәнеп, күзләрен ача, күтәрелеп карый. (12)Артыш­лы тау ягыннан кара болыт чыккан икән.(13) Шунда ук авыл ягыннан йөгән тотып килгән әтисен күреп ала.

—(14) Атларны алып ка-а-йт. Яңгыр килә-ә!

(15)Хәсән үлән арасыннан камчысын эзләп тапты.

 (16) Давылның   аягыннан   тышавын   ычкындырды. (17)Муеныннан йөгән тезгенен сүтеп алды. (18)Кечкенә ху­җасының ялгызы гына атлана алмавына гадәтлән­гән акыллы ат башын сузды да ялына килеп ябыш­кан кечкенә малайны югары чөйде.(19) Хәсән, күз ачып йомганчы, ат сыртына килеп төште.

 (20) Җил көчәя башлаган иде. (21)Кояш баешы ягын­нан күтәрелгән кара болытның күләгәсе болынны каплаган. (22)Атлар тынычсызланып пошкыралар.(23) Җил аларның ялларын, койрыкларын тузгыта. (24) Зәй буендагы талларны җиргә бөгә.

 (25) Хәсән, камчысын селтәп, ерактагы атлар яны­на чапты.(26) Күлмәге җилкән кебек кабарды.(27) Килеп бәрелгән ачы җилдән күзләреннән яшь бәреп чык­ты.(28) Кинәт, утлы күмер белән сызып җибәргән ке­бек, күк йөзендә яшен телгәләнде. (29)Хәсән Давылның ялына ныграк ябышты...

 (Г.Ахунов)

**Укылган текст нигезендә А1-А10 биремнәрен үтәгез. А1-А10 биремнәренең һәрберсендә берсе генә дөрес булган 4 җавап варианты бирелгән. Сайлап алынган җавапларның номерларын түгәрәк эченә алыгыз.**

А1.Язучы нәрсәне утлы күмер белән чагыштыра?

1. атны
2. яшенне
3. болытны
4. камчыны

А2.Мылтыктан аткандай шартлау сүзтезмәсенең (10 нчы җөмлә) текстта нинди мәгънәдә кулланылуын билгеләгез.

1) үсә башлый

2) коела

3) яшен яшьни

1. сибелә

А3.Авазлар һәм хәрефләр саны туры килмәгән сүзне билгеләгез.

1. кояш
2. давыл
3. Хәсән
4. тау

А4.Орфографик хаталы сүзне табыгыз.

1. йөгән
2. коерыкларын
3. муенын
4. көчәя

А5. Яшь сүзендә ь хәрефе ни өчен язылган?

1)иҗекне нечкәртү өчен

2)тартыкны нечкәртү өчен

3)аеру билгесен белдерү өчен

4)сүздә нечкәлек кирәкми

А6. Ясалма сүзне табыгыз.

1. талларны
2. үлән
3. ялына
4. утлы

А7. Урын-вакыт килеше кушымчасы булган сүзле җөмләне табыгыз.

 1) Җәй көне Хәсән болында, атлар янында.

 2)Чакы­рып алмасаң, ул ашарга да кайтмый.

 3) Җил көчәя башлаган иде.

 4) Кояш баешы ягын­нан күтәрелгән кара болытның күләгәсе болынны каплаган.

А8. Калын хәреф белән бирелгән сыйфатның дәрәҗәсен билгеләгез. **Кып-кызыл**

1) кимлек

2) артыклык

3) чагыштыру

4) гади

А9. Калын хәреф белән бирелгән фигыльнең төрен билгеләгез. Артыш арасында йөри **торгач,** Хәсән, әтисе ке­бек, кулларын баш астына куеп, йомшак мүк үләне өстенә сузылып ята.

1) хәл фигыль

2) сыйфат фигыль

 3) исем фигыль

 4) хикәя фигыль

А10.Калын хәреф белән бирелгән сүз нинди сүз төркеме? Чакы­рып алмасаң, **ул** ашарга да кайтмый.

1)сан

2)алмашлык

3)исем

4)рәвеш

**2 нче бүлек**

 **В1-В10 биремнәрен укылган текст нигезендә үтәгез. Җавапларны сүз яки цифрлар белән языгыз.**

В1. 5-8 нче җөмләләрдән билгеләү алмашлыгын язып алыгыз.

 Җавап: \_\_\_\_\_\_\_\_\_\_\_\_\_\_

В2. 3 нче җөмләдәге **йомшак** сүзенең антонимын языгыз.

 Җавап: \_\_\_\_\_\_\_\_\_\_\_\_\_\_

В3. 25 нче җөмләдән баш кисәкләрне табып языгыз.

 Җавап: \_\_\_\_\_\_\_\_\_\_\_\_\_\_

В4. 2 нче абзацтан аерымланган хәл булган җөмләнең номерын языгыз.

 Җавап: \_\_\_\_\_\_\_\_\_\_\_\_\_\_

В5. 9-13 нче җөмләләр арасыннан тиңдәш кисәкле җөмләнең номерын языгыз.

 Җавап: \_\_\_\_\_\_\_\_\_\_\_\_\_\_

В6. 21 нче җөмләдәге **болытның** сүзе кайсы җөмлә кисәге булып килә.Җавапны сүз белән язарга.

 Җавап: \_\_\_\_\_\_\_\_\_\_\_\_\_\_

В7.9-11 нче җөмләләрдән тезмә сүзне табып языгыз.

 Җавап: \_\_\_\_\_\_\_\_\_\_\_\_\_\_

В8. 11 нче җөмләнең төрен билгеләгез.

 Җавап: \_\_\_\_\_\_\_\_\_\_\_\_\_\_

В9. 2 нчы абзацтагы җөмләләр арасыннан иясе алмашлык белән белдерелгән җөмләне табыгыз, номерын күрсәтегез.

 Җавап: \_\_\_\_\_\_\_\_\_\_\_\_\_\_

В10. 16-18 нче җөмләләрдән ялгызлык исем булган җөмләнең номерын күрсәтегез.

 Җавап: \_\_\_\_\_\_\_\_\_\_\_\_\_\_

 **3 нче бүлек.**

**Укылган текстан файдаланып, С1 биремен эшләгез.**

**С1.** “Хәсән, камчысын селтәп, ерактагы атлар яны­на чапты. Күлмәге җилкән кебек кабарды.Килеп бәрелгән ачы җилдән күзләреннән яшь бәреп чык­ты. Кинәт, утлы күмер белән сызып җибәргән ке­бек, күк йөзендә яшен телгәләнде. Хәсән Давылның ялына ныграк ябышты...” Китерелгән бу җөмләнең мәгънәсен аңлатып, сочинение языгыз.

 Укылган текстан фикерләрегезне раслый торган 2 дәлил китерегез. Мисалларны китергәндә, кирәкле җөмләләрне языгыз яки аларның номерларын күрсәтегез.

 Сочинение күләме 100 сүздән ким булмаска тиеш.Сочинениене пөхтә һәм аңлаешлы итеп языгыз.